Lo-Renz-O/malagasy-sentence huggingface dataset:
Hoy ny ntaolo raha nilokaloka ny ho doria ny olon-tiany teny am-piandohana , dimy taona taty aoriana dia rava izany. Nosoloiny akanga tsara soratra ilay akoho tamana an-trano. Ary dia lasa izy nikopaka elatra. Hany herin’ ilay nilaozana dia nitomany teo am-pahatsiarovana ireo toky mamy nifanolorana. Toky maminy , hoy ny eja hatramin’ ny nandehanany nanjoretra ny fiainako asa ? Ilay toky maminy izay nogokaho sy niainako. Voatahiry ato ambavako tonga tsiahy anao rahavako lany andro mitomany 66 sarotra ho an’ilay nilaozana tokoa ny hanadino ireo toky efa natolotra azy. Mora kosa anefa izany ho an’ilay nandao satria azony omena sy lazaina any amin’ilay olon-tiany nahatonga azy handao ilay tena vadiny indray. 66 toky maminy i. F. Tak 36
Fianakaviana aloha vao mipaka any amin’ny manodidina. Maro amin’ireo mponina no mpihavana, ka manamora ny fifandraisana izany, indrindra fa eo amin’ny fiainana andavanandro. Ny fianakaviana mantsy no fototry ny fiaraha-monina. Amin’izay toe- javatra mitranga na an-kasoavana na an-karatsiana, dia hita taratra eny amin’ny faritra avo tokoa ny firaisan-kinan’ny mpianakavy, indrindra fa amin’ireo fianakaviana samy malagasy nefa tsy latsa-danja amin’izany koa ireo samy teratany vahiny.
Njara i lova? Izy angamba no ao fa izy no manana fanalahidy double. Mam oha varavarana lova a! Lova! Miantso njara tsy maheno mihitsy! Lova a! Miantso mafy fa aiza ian grrrrr! Zavatra mitrerona tam poka toy ny liona njara andriamanitra ô! Vonjeo. Aah! Mozika lova hoatry ny hoe malahelo an’i njara koa aho izany f’andeha hiantso azy aloha! Izaho koa ity hoatry ny zazakely! Vao aninkeo no nifankahita! -tring! Tring! Mampaneno telefona lova lova toa tsy mandray mihitsy izy izany? Mam erina m iants o lova fa maninona koa no tsy mandray telefonina e? Mbola mandro? Njara aah! Te tena voarangotra indray ny sandriko. I. Ilay za. Zaza sampona iny teo iny! Ilay zanak’i baozara sempotra taitaitra be aiza ilay fanafody nomen’i dadavelo ? An? Ty. Ty eto ka! Ary nankaiza izy teo ? La. Lasa? Mangovitra matahotra truing! Truing ! Truing njara telefaonina ! Iza no miantso ? I lova! A. Allô! L. Lova? Lova fa taiza ianao teo no. Tsitapitapitr’izay hitako teo ilay zaza sampona njara l loza fa mbola tao ihany ilay izy! N. Niafina tao ambadiky ny seza! Io fa mitady hitsambikina aty amiko indray! Taitaitra, matahotra be a aiza ilay fanafody teo afafiko aminy! Lova njara? Njara! Fa misy inona? Gaga be maheno ao amin’ny telefôna njara i. Iny aloha tatazo! -tss iff mam afy fanafody rano lova njara a! Fa maninona ianao e? Gaga ihany
Zava-maniry atao ody aretina sitraniny fampiasana azy fatrany lasantsin-jirôfo vazana na nify andrarahana kely indray mitete fangilamason’omby kibo manotika tanehina ny raviny eran’ny kaopy fisotroan-kafe ratendry na ratrako40 tazo na harerahana kikisana ny tahony ary atao amin’ny rano mafana eran’ny kaopy fisotroan-kafe ravin-dradriaka na fankatavy akoho ratra mandeha ra kosehina araraka eo amin’ny ratra ny ranony
Manana velaran-tany midadasika i ampiringalava raha oharina amin’ny tanàna manodidina azy. Vary avokoa no mandrakotra ireny tany lemaka ireny. Ny fambolem-bary no tena ifotoran’ny mponina ato amin’ity fokontany ity. Miankina amin’ny velaran-tany ananan’ny ankohonana tsirairay no mahabetsaka ny vokatra. Ankohonana roa samy hafa no manana tany betsaka indrindra ao amin’io fokontany voalaza io. Mahatratra arivo daba any ho any ny voka-bary miakatra hoan’io ankohonana iray manana velaran-tany betsaka. Azo lazaina fa sompitra mpamatsy ny tanàna avy ivelany amin’ny fotoana tsy dia mampisy ny vary amin’ny volana aprily i ampiringalava.
Fanahy, atao hoe zanahary, lolo, avelo, angatra, maimbo, ny fanahy rehefa maty ny olona. Misy an-tokony roa ireo ny fanahin ny razany avy izay manamasina ny ody, manasitrana ny aretina, mampionona ny ory, sns; no atao hoe zanahary ka toy ny andriamaniny. Ny lolo, angatra sy ny maimbo kosa dia ny fanahin ny mpisompatra izay manao tano fa azo, tsindrio fa resy ny marary mafy asiany lahoina ho velona, raha tsy tsara zanahary. Ary amin ny zavatra rehetra na inona na inona, izay mahatanteraka, mahatontosa, ambinina na mahazo izay ilainy dia voatahin ny razana izy, tsara ny zanahariny. Fa ny ratsy vintana rehetra kosa dia ratsy zanahary. Maro karazana ny ody. Ny finoany azy ireny dia isan izay tafaorina lalina tokoa ao am- pony, amin ny fampianaran ny ombiasy. Ny ody dia ampiasaina hankarary na hamono izay tsy tiany, na hahazoany zavatra misy tombon-tsoa na hiaro azy amin izay manimba, sns. Ny fanafody kosa dia atao hanasitranana ny aretina, saika misy odiny avokoa ny zavatra rehetra, nefa tsy ary ho voalaza daholo. Misy olona inoany ho mahay mankarary na mahafaty izay tsy tiany, na dia tsy mikasika na manome zavatra azy akory aza. Noho izany dia vitsy mihitsy izy no mifampahatoky na dia izy samy izy ihany aza. Misy koa heveriny ho mahay mandatsa-baratra hahavoa izay kendreny. Ao koa anefa ny ody famahanana azy. Taona vitsivitsy, indray fahavaratra izay, nisy olona roa maty nilatsahan ny varatra tao mandritsara, renivohitry ny tsimihety. May kila niaraka tamin ny trano nisy azy ireo olona ireo. Talohalohakelin io dia nisy nifanditra mafy tamin ireo olona ireo, ary ny faharenesan ny tsimihety izany dia ampy ho ninoany fa vokatry ny odin ilay andaniny no nampilatsaka ny varatra ka nahafaty ny fahavalony. Ao ny ody fandatsahana orana raha tahiny mila hihantona na ho tratra aoriana izy, ao koa ny ody fampihantonana azy raha mahatratra ny vary jeby vary aloha saro-pady indrindra ity ody vary aloha ity, fa raha sendra lena ny fatana anendasana azy, dia latsaka miaraka amin izay ny orana. Vitsy amin ny tsimihety no tsy manana ny atao hoe ody andro na ody fampahazoana harena sy varotra, na izay zavatra hafa atao hahazoana harena, fa tsy hisy vanona, hono, ireny raha tsy ao io ody io. Fafazana an io ody io avokoa ny zavany rehetra omby, akoho, ny entam-barotra, ary na inona na inona ataony hahazoany vola, na di any tenany aza dia mandro aminy. Stephania, teny soa, janvier 1913, p74.
Mamerin-taona ve? Eny tsia 7. Ny fandrosoana no lohahevitra nahaliana ahy. Antony maro ireo anatra sy hafatra azoko notsoahina tao 8. Ny tsy tiana aloha tsy nisy fa azo atao hoe nanahirana avokoa izy ireo. Antony tsy nanome afa-tsy sombisombin-desona ny mpampianatra kanefa izaho tsy dia nikaroka firy tany an-trano 9. Ny fahalalana sy fahendrena no nahaliana sy nahafinaritra ahy antony hitako fa nahakasika ahy tokoa 10. Tsy nisy antony tsy nisy 11. Ny lahatra sy ny tendry, ny vintana sy anjara antony ahafahako mandanjalanja tsara ny ho aviko
Ireo trano ireo dia saiky mitovitovy avokoa ny endriny tsy misy rihana , miefitra roa raha betsaka ary 6 m eo ho eo ny lavany, 3 m ny sakany na mahery kely araka ny fanazavana nomen’ireo mponina vitsivitsy nanontanianay dia tsara kokoa ny manao trano mitafo satrana satria mafana loatra any an-toerana lafo rahateo ny fanitso sy ny simenitra, ka mahabe fahasahiranana.
Mampiasa ny renifeo ? Ny fiteny malagasy atsimo andrefana, nefa saika tsy mampiasa ny vanin-teny mamarana ny teny mitsaikona idiran’ny renifeo ? Eo amin’ireo fitenim-paritra ireo, misy amin’ny voanteny voatanisa etsy ambony ny mifanova amin’ny endrika ary, vimby, voro, rindry, ene, lala, hanto, hantsy, oro, korintsa, sofy, aly, sampa, tanta, ora
Ohatra 3 hoy ny fomba fiteny malagasy ny vola no maha rangahy fakafakao miainga amin’ny fahalalanao ny tantaram-pirenena izany, ary porofoy amin’ny boky novakinao na ohabolana sy fomba fiteny hainao ny valin-teninao ny tanjona eto dia ny hampifandraisany izany amin’ny lesona vanim- potoana fakan-tahaka eo ihany koa ny hahatsapany ny herin’ny vola tamin’izany sy ny lanja nentiny tamin’ny vanim-potoana fiforetana anaty fitaovana manampy azy amin’izany ny boky mitaraina ny tany, sy ireo ohabolana na fomba fiteny iainany.
Ny fananana toe-tsaina lôjika tsapa nandritra ny firotsahana an-tsehatra natao fa mora mahazo kokoa ny mpianatra tao amin’ny sokajy siantifika. Voavaly haingana avokoa mantsy ny ankamaroan’ireo andiam-panontaniana napetraka taminy. Mety ho antony mahatonga izany ny taranja fototra matematika sy fizika ianarana ao amin’io sokajy io, izay mandranitra ny fizohian-kevitra ao an-tsainy. Midika izany fa ny fomba fiasa takina any amin’ny taranja siantifika dia manampy amin’ny fahafehezana ny fahalalana amin’ny taranja literera.
Niteraka gazety maromaro ny gazety takariva taty aorian’ny nananganana azy. Ireto avy izany gazety izany vahoaka malagasy natao hanafoanana ny fampijaliana tamin’ny andron’ny fanjanahantany outre mer gazety nampiasana tenim-pirenena telo izy io, dia ny teny malagasy, teny frantsay, ary ny teny ido. Tamin’ny taona 1937 izy io no niforona takariva magazine izay natsangana tamin’ny 1939 takariva radio, naorina tamin’ny aprily 1947 takariva-sport tamin’ny taona 1950 androany, tamin’ny taona 1951
Ravao izany tokoa, ry soa! Soa ts’izany manko , ry dada sy neny, fa tena manahy mafy aho satria tafiditra eto amin-tsika, hono, ny sida. Aretina tsy mbola azo sitranina izy io, ka tsy maintsy miafara amin’ny fahafetesana. Maharitra ahoana no nandrenesanao an’ izany? Soa ny ramosenay ka! Rehefe namarana ny lesona momba ny aretina mifindra avy amin’ny firaisana ara- nofo izy, dia nilaza fa nisy vazaha voasambotra, hono, tamin’ ny alatsinainy, fa tsy nanana taratasy fahazahoan-dàlana ho eto madagasikara. Koa rehefa natao ny fitiliana momba ny toe-pahasalamany, dia nahitana ny tsimok’aretina sida izy. Ravao loza izany, anaka ! Maharitra ka inona àry no mampanahy anao amin’îzany? Soa lazain’ ny mpampianatra anay anie, ry dada, fa na ny serengy tsy nampangotrahana aza dia efa mamindra io tsimok’aretina io, raha avy nampiasaina tamin’olona efa voan’ny aretina. Eny fa na ny lamy analàna hoho, na paingotra anokirana tsilo aza; maharitra hay ve izany ! Heveriko ho amin’ ny alàlan’ny fomba hafa anie no atahoranao hahavoa anao e! Ravao izany indray! An-hanh! Soa na dia eo izany rehetra izany, dia ity no tena loza maharitra eny anaka! Soa talohan’ ny nahavoasambotra an’ io vazaha io, dia efa nisy vadin’olona iray sy mpianatra roa vavy no nanao firaisana taminy araky ny teniny. Ny mampalahelo anefe, dia tsy fantany daholo ny anaran’ izy ireo sy ny toerana misy azy. Ravao ah! Ah! Na izaho mihaino azy izany dia tera-kovitra! Maharitra tsotra dia tsotra ny fanafodiny, r’izy mianaka. Ravao raha tsotra ka tsy nofongorina hatr izay? Maharitra eny e! Ka ireo olona manaiky ho baikoin’ ny filan’ ny nofo no sady tsy ampy fitandremana anie, ravao, izany teneninareo izany e! Soa mba azonao atao ve ny manazava tsaratsara kokoa ny tianao ho lazaina, ry dada? Maharitra hay ve! Izany hoe, aza manaiky ho resin’ ny fakam-panahy izay tsy mikendry raha tsy ny fahafinaretan’ ny nofo, fa apetraho ho tempolin’ andnamaritra ny tenanao ; àry ny fitaovana mety hanamora ny fifindran’ny aretina kosa, dia tandremana tsara. Oadray! Efà maizina ny andro, ry retoa! Ravao izany tokoa! Samy renoka ny loza aman’ atambo tantarain’ i soa teo isika, ka tsy misy mahatsiaro noana na dia iray aza. Maharitra andao àry. Karakarao amin’ izay. Ramatoa, fa toa mahatsiaro reraka aho izany! Fa hono, hoy aho, ry soa!
Fifaliana lehibe no mipololotra avy ao anatinay noho ny nahavitan’izao asa fikarohana izao. Koa mialoha ny hanoloranay izany, dia tsy hainay ny hangina, tsy haneho fisaorana ho an’ireo rehetra nifanome tanana sy nandray anjara tamin’ny fahatongavana amin’izao dingana farany amin’ny fiofananay teto amin’ny ens izao. Voalohany, andriamanitra be fitiavana, noho ny fitantanany sy ny famindrampony no nahavitanay izao, ny voninahitra efa azy hatramin’ izay anie, mbola ho azy mandrakizay. Isaoranay manokana, atoa ratrema william, nanaiky am-pahatsorana hitarika ny fitsarana izao asa izao. Fantatray tokoa ny hamaroan’ny adidy aman’andraikitra sahaninao, nefa tsy nanosi-bohon-tanana ny fiangavianay ianao, andriamanitra manan-karem-pahasoavana anie hamaly fitia anao, ary hanome hery sy tanjaka ho anao hatrany amin’ny asa rehetra ataonao. Tolorana fankasitrahana feno toraka izany koa ianao rtoa raharimalala beby fanja olive, nanaiky am-pitiavana hitsara ny asanay. Hangidy lavitry ny faty anie ianao, ary ho mamy tian’ny vola. Tsy hatao ambony tsy tazana tahaka ny handrina, ianao, andriamatoa andriamanatsilavo seth, nanaiky hitarika anay nandritra ny nanatontosana izao asa fikarohana izao. Tsy nitandro hasasarana, tsy nikely soroka, tsy nandry andro, tsy nandry alina nanara-maso ny fizotry ny asanay. Misaotra anao, tompoko tsy nanilika anay na tao anatin’ny asa na tao anatin’ny harerahana. Ho ambinin-java-manasatra anie ianao ary harovan’andriamanitra hatrany. Ho ela velona. Tsy hodinganina koa, ireo mpampianatra rehetra eto amin’ny ens , indrindra ny eto amin’ny sampana malagasy, namolavola anay nandritra ny dimy taona. Singanina manokana amin’ireny andriamatoa randriamahazo jean claude, filohan’ny sampana, ramatoa lala raharinjanahary reny mpiahy ny andiany misy anay, sy ny mpampianatra atoa rakotoarisoa victor james sy rtoa ratrimoheritompo vololonantenaina holiarinaivo. Ho ela velona anie, ianareo, hahafahanareo manohy izay nataonareo taminay amin’ireo zandry aty aoriana.
Ny fampandraisana anjara ny mponina amin’ny asa fampandrosoana mba hampaharitra ny fandrosoana atao aminy araka ny fandinihana ny olona sy ny fiarahamonina no ezahina havohitra amin’ity asa ity. Famolahana, fifehezana, fampiasana ireo fahalalana fototra iorenan’ny fiarahamonina hoenti-mampandroso izany no andrasana amin’ny antrôpôlôjia ampiharina amin’ny fampandrosoana. Araka izany, dia anisan’ny fitaovana enti- mampivoatra ny fiarahamonina izy fa tsy entina mamantatra fiarahamonina ranofotsiny.
Ny androany dia fotoana ankehitrinin’ilay mpitatitra ny teny. Ny fotoana rehetra dia miainga amin’ny fotoana ankehitrinin’io mpitatitra ny teny io. Koa satria voatery ampidirina ao anatin’ny fehezanteny iray ny tenin’olona roa samy hafa, dia voatery ampifandraisina koa ny mpisolo fotoana izay ampiasain’olona roa samy hafa.
Ambarany amin’izany, fa i madagasikara no zara tanin’ny malagasy, sady anjara lovany. Ny rakibolana malagasy, raha mamaritra ny tanindrazana dia manao hoe ny tanindrazana dia tany niavian’ireo razana ary ilevenany 82. Asongadiny amin’izany, ny maha fiandohana sy fiafarana ny tanindrazana. Miombom-pijery amin’izany rabenja solomon amin’ny asa sorany mitondra ny lohateny hoe gasikarako 83
Ny mpankafy azy ary ny firenen-tsamihafa. Voaporofo tamin’ny fandinihana ny asa soratr’ i ran e fa manana andraikitra amin’ny fikajiana ny tontolo iainana ny haisoratra. Izay raha aseho amin’ny fehezan-teny vitsivitsy ny fanadihadiana natao nahakasika ny tontolo iainana tarafina amin’ny tononkalon’i ran e. Nahaliana tokoa ny nanadihady ny tononkalony. Fanadihadiana izay nandraisana anjara amin’ny fanomezana aina ny tontolon’ny sorakanto indrindra fa. Ny tononkalo. Ny faniriana dia ny hisian’ny namana mpikaroka hanovo ny kanto ato amin’ity asa naroso ity. Azo lazaina ho santatra am-bavarano ihany mantsy izy ity raha ny tontolo iainana no asian-teny. Ny faniriana amin’ny maha mpikaroka dia ny hiroso lalindalina kokoa amin’ity sehatra fandalinana ny haisoratra ity. Hita koa fa mbola betsaka ny lohahevitra sy ny karazan-dahatsoratra azo trandrahina amin’ny asa soratr’i ran e raha tsy hilaza afa tsy ny riankalo izay efa natsidika tato amin’ity dingana vita ity. Azo lazaina koa fa anisan’ny manavaka ity poeta nofidina ity ny nanampiany isa ny karazan-dahatsoratra misy ankehitriny araka ny efa voalaza eo ambony io.
Na dia teo aza ny tetika am-badika ny hahazoana tombon-tsoa amy varotra, na ny tany mihitsy, dia ny fitoriana ny filazantsara ihany no hirika hahafahana mitoetra maharitra eto. Notohizin-drainilaiarivony praiminisitra nandritra ny nanjakan’ny mpanjaka vavy samy hafa, izany tetiky radama izany ka nahomby tokoa. Taty amin’ny faramparan’ny vanim-potoana nanjakan-dranavalona iii, izay mifanandrify amin’ity asa fandalinana ity no tsara raha halalininina manokana. Ny taona 1883 ka hatramin’ny taona 1897 moa no naha mpanjaka azy.
Fehezanteny fohy ao amin’ny fehezanteny fohy dia mivantambatana sy mailamailaka kokoa ny fomba filazan-javatra. Araka izany, tsy mitarazoka ny fehezanteny, satria vitsivitsy ireo famenon-kevitra hita ao. Ohatra landy tsy sahaza anao aho ry mahefa. 213 eto dia tena voafintina ny ventin-kevitra tiana hambara. Avy hatrany dia mazava ny hafatra tiana hampitaina, izany hoe fohy, kanefa mafonja ny hevitra fonosin’ilay fehezanteny. Mahaliana ny sofin’ny mpihaino ny fehezanteny fohy, noho izy mora raisina. Misarika azy hisaintsaina bebe kokoa sy hifantoka amin’ny resaka ataon’ny mpandray anjara izany.
Taty amin’ny taona 1975 taty, dia nisy ny fifampiraharahana tamin’ny fitondrana ratsiraka, dia ny fanjakana malagasy no nanampy tamin’ny famoahana ny gazety. Tsy nisy roa taona akory anefa izany fifanarahana izany dia rava, satria, na dia nanohana ny boky mena aza ny gazety, dia tsy nankasitrahiny kosa ny fomba nampiharana azy. Koa dia raikitra indray ny ady satria tsy niroso nanindrahindra izany boky mena izany ny gazety. Ny ezaka nataon-drakotondrasoava georges, fony izy solombavambahoakan’antananarivo renivohitra, tamin’ny anaran’ny antoko monima no nahavitàny nanangana indray ny gazety.
Ny oharina eto amin’ity fanovana endri-javatra ity dia ny iresahana izay tsy eo ary koa ny mpiteny. Ny sinibe no anoharana ny iresahana ary ny zinga kosa ny mpiteny. Ny sinibe dia fitoeran-drano goavana, ao no natao anangonan-drano ampiasaina. Nokendrena ho mafy izy noho izany satria natao hovesaran-javatra betsaka sy mavesatra. Ny zinga indray dia ilay fanovozan-drano anaty sinibe ary bitika dia bitika izy manoloana ny sinibe. Eto izany dia mifanohitra amin’ny tokony ho izy ny zava-mitranga satria ilay kely sy bitika dia mahapotika ilay goavana. Ka raha entina eo amin’ny fifandonan’ny roa tonta izay
Vokatry ny raharahan’ny 1947 dia maro ny fianakaviana no tsy nifankahita tafasaraka tamin’ny fianakaviany ohatra i nary sakaizan-drandria fahazaza. Ny fianakavian-dry nary dia saika lany tamingana ny ray aman- drenin’i nary samy voatifitra teo an-tanàna rehefa tonga ny fifanjevoana tsy nahalalana izay meloka sy tsy meloka. Honjohonjon’izy irery sisa tafara-dalana
Fa na ny maty na ny may tsy hita fototra tsy hay am-polo taona maro izao ny marina tsy fantatrao75 raha asian-teny fohy ny toe-karen’ny malagasy, dia nihen-danja vokatry ny korontana tamin’ny taona 1991. Nanampy izany koa ny fandalovan’ny rivo-doza geralda teto madagasikara ny volana febroary 1994, izay nanapotika ny ankamaroan’ny fambolen’ny tantsaha. Voatery nangataka fanampiana tamin’ny banky iraisam-pirenena na b. M. Sy ny mpamatsy vola iraisam-pirenena na f. I ny malagasy.
Le concept de soi inclut les notions d’estime de soi et de confiance en soi qui renvoient, la première, à la valeur qu’un individu s’accorde, et, la seconde, aux croyances attributionnelles de contrôle que la personne entretient par rapport à ses capacités 75 l’organisation d’une action éducative débute par la délimitation d’un contenu, d’un secteur du réel ou d’une situation.
Mba hahafahana manatanteraka hetsika iray, dia tsy maintsy fantarina mazava tsara ny mombamomba ilay hetsika amin’ny an-tsipirihany. Raha hanazava izany dia tokony ho fantatra ny atao hoe manazava sy ny vokatra andrasana aminy ary ny fomba fanatanterahana azy. 2.1. Famaritana ny lahateny manazava fanontaniana roa lehibe no miteraka ny fanazavana dia ny fanontaniana hoeahoana? Na hoe nahoana? Araka izao ohatra manaraka izao ohatra ny mahamora indrindra ny fanambakana ny tany an- dalam-pandrosoana, dia noho izy ireo maika loatra hiroso amin’izany fandrosoana izany, ary indrindra te hiseho eo antrehan’ny mpitazana ho efa lasan-davitra amin’io fandrosoana io. Io fahamehany tafahoatra io no mahatonga azy hanary avy hatrany, tsy misy fandinihana, izay eo am-pelatanany raha vao ilazana izy fa efa nilaozan’ny toetr’andro io fitaovana ampiasainy io. Ary io fitiavany hiseho io no mahatonga azy hanao rapa-dango izay zava-baovao atolotra azy rehetra. Fanagasiana, tak.32
Raha ny olona ankapobeny no nanintona ny kilasisisma, dia ny olona tsirairay no mahasarika ny rômantisma. Ambarany fa mifamatotra amin’ny izaho n’ny hafa ny izaho n’ny tsirairay na dia eo aza ny tsy fitovizana. Noho izany, dia tsy misy olona manana fiainana azy manokana fa ny olona tsirairay dia taratry ny fiainan’ny olona rehetra. Hoy i victor higo ao amin’ny teny fanolorana ny amboaran- tononkalo les contemplations tamin’ny 1856 adala ianao izay mihevitra fa tsy izaho ianao 83. Ny tiany holazaina amin’izany dia hoe taratra ao aminao ny fiainako.
Nezahina nofariparitana tao amin’iny fizarana voalohany iny ny azo andraisana ny sangy mahery amin’ny maha vokatry ny fitenenana azy. Hita tamin’izany fa miankina amin’ny lalan-tsaina entina mandinika ny iantsoana azy ho ambara na lahateny na lahatsoratra. Nojerena tao koa ny lalàna mamaritra ny fisiany araka ny karazany avy. Ato amin’ity fizarana faharoa ity kosa no irosoana amin’ny fitrandrahana azy ireo. Lafin-javatra roa lehibe no kendrena amin’izany ny famaritana ny sokajy na karazan- dahateny misy ny sangy mahery ary ny fandalinana azy amin’ny maha lahateny mirakitra fifanakalozana azy. Efa nambaranay tany amin’ny fizarana voalohany amin’ity asa fikarohana ity fa ny voambolana lahateny dia andikana ny ambara raisina araka ny rafitra anatiny na ny ambara mifototra amin’ny seha-pifandraisana namokarana azy. Noho izany, misy ambaratonga roa miavaka tsara koa eo amin’ny fanasokajiana lahateny. Samy hasianay teny ny momba azy ireo ary hoezahinay hofaritana ny toerana misy ny tantara tsangana ao anatin’ireny vondrona ireny. Araka izany, dia hitsinjara telo ity fizarana faharoa ity ny toko roa voalohany no hiresahana ireo ambaratongam-panasokajiana lahateny roa. Ny toko fahatelo kosa no handalinana ny sangy mahery amin’ny maha lahateny mirakitra fifanakalozana azy. 2.1. Ny ambaratongam-panasokajiana lahateny mifototra amin’ny fanambarana amin’ity fanasokajiana ity, dia discours no andikana ny lahateny. Toy izao ny zava- misy manahirana ny fanasokajiana ny lahateny satria samy namolavola izay ilainy arakaraka ny toe-javatra niainany ny fiarahamonina tsirairay. Vokatr’izany, marobe ny lahateny misy, ka sarotra ny mametra ny mason-tsivana entina manasokajy azy. Ambonin’izay, samy manana ny fomba fijery itarafany azy ny mpandinika. Na izany aza, dia azo aravona ho telo lehibe ny fomba fanasokajiana lahateny araka ny fahitan’i petitjean azy 76 ao aloha ny fanasokajiana izay miainga amin’ny fifandraisan’ny ambara amin’ny seha-pitenenana. Misy koa ny fanasokajiana mifototra ny tanjon- tserasera kendrena aminy. Ny fanasokajiana fahatelo dia miorina amin’ny seha- piarahamonina amokarana azy. Hovahavahana amin’ny ankapobeny eto ny momba azy ireo. 2.1.1. Sangy mahery sy ny fanasokajiana araka ny seha-pitenenana
Noho izany, dia fitaovana azo raisina hoenti-mampianatra ao amin’ny kilasy voalohany, anampiana ireo efa eo am-pelantanana ny hira teatraly. Ho an’ny zana-taranja riba, dia misy ireo lohahevitra mifandray aminy toy ny hasin’ny tanindrazana sy ny marina rariny hitsiny; ho an’ny tantaran’ny literatiora kosa, dia azo atao ny mandray azy ireo ho anisan’ny porofon-kevitra any amin’ny lesona.
Ilain ny olona rehetra ifaneraserany sy ampiasainy amin izay rehetra ataony ny teny. Tsymahaliana ny mpampiasa teny ireo lalàna sy singa entina mandrafitra ireny teny ireny ka ampiasainy amin izay mifanaraka amin ny heviny. Mety tsy ho voafehiny izany fa ny fahazoany fahafaham-po afaka nampiasa teny sy nifandray tamin ny hafa amin ny alalan ny resaka na fiteny no zava-dehibe aminy. Lasa ahitana olana maro araka izany ny firafitra sy lalàn ny teny malagasy navoakan ireo mpahaiteny sy ny fitsipika ampianarina any an-tsekoly. Ankoatra izany, mahatonga fiovaovana eo amin ny fanonona ny feo sy ny fanoratana ny verindroa amin ny matoanteny izay iompanan ny asa fikarohana ataonay ka zary lasa olan ny endriteny izany.